Na temelju čl. 5., čl. 18. i čl. 29. Zakona o službenicima i namještenicima u lokalnoj i područnoj (regionalnoj) samoupravi (Narodne novine broj 86/08, 61/11, 4/18 i 112/19, dalje: ZSN), pročelnica Jedinstvenog upravnog odjela Grada Obrovca raspisuje

**OGLAS**

za prijam u službu u Grad Obrovac, Jedinstveni upravni odjel - Odsjek za EU fondove, 1 izvršitelj/ica, na radno mjesto

– voditelj Odsjeka na određeno vrijeme, do povratka na duže vrijeme odsutne službenice.

Kandidati moraju ispunjavati opće uvjete za prijam u službu propisane u čl. 12. ZSN:

– punoljetnost,

– hrvatsko državljanstvo,

– zdravstvena sposobnost za obavljanje poslova radnog mjesta na koje se osoba prima.

Kandidati moraju ispunjavati i posebne uvjete za prijam u službu:

* sveučilišni prvostupnik struke ili stručni prvostupnik struke ekonomskog ili društvenog smjera,
* najmanje četiri godine radnog iskustva na odgovarajućim poslovima,
* položen državni stručni ispit za rad u tijelima uprave ili bez položenog državnog stručnog ispita uz obvezu polaganja u zakonskom roku.

Prijavi na oglas potrebno je priložiti sljedeće:

– životopis,

– dokaz o hrvatskom državljanstvu (izvornik ili presliku osobne iskaznice, putovnice ili domovnice),

– izvornik ili presliku svjedodžbe kao dokaz o stručnoj spremi i struci,

– dokaz o radnom iskustvu – elektronički zapis (u slučaju da je osiguranik podnio zahtjev u elektroničkom obliku preko korisničkih stranica Hrvatskoga zavoda za mirovinsko osiguranje), odnosno potvrdu o podacima evidentiranim u matičnoj evidenciji Hrvatskog zavoda za mirovinsko osiguranje koju Zavod na osobna traženje osiguranika izdaje na šalterima područnih službi/ureda Hrvatskog zavoda za mirovinsko osiguranje u svrhu dokaza o radnom iskustvu,

– uvjerenje da protiv kandidata nije pokrenut kazneni postupak (ne starije od 6 mjeseci od dana objave javnog natječaja),

– dokaz o položenome državnom stručnom ispitu (ako je položen)

– vlastoručno potpisanu izjavu da ne postoje zapreke iz čl. 15. i 16. ZSN.

Kandidat koji ostvaruje pravo prednosti pri zapošljavanju prema posebnom zakonu dužan je u prijavi pozvati se na to pravo, te priložiti dokaz o postojanju okolnosti na kojima se temelji njegovo pravo prednosti.

Na oglas se mogu javiti osobe obaju spolova.

Rok za podnošenje prijave je osam (8) dana od objave ovog oglasa na službenim stranicama Hrvatskog zavoda za zapošljavanje, a oglas će se objaviti i na službenoj stranici Grada Obrovca [www.obrovac.hr](http://www.oborvac.hr).

Osobe koje ne podnesu pravodobne i uredne prijave ili ne ispunjavaju formalne uvjete iz oglasa, ne smatraju se kandidatima prijavljenim na natječaj.

Uvjerenje o zdravstvenoj sposobnosti dužan je dostaviti izabrani kandidat, u roku od 15 dana od primitka rješenja o prijmu, a prije donošenja rješenja o rasporedu, dok će se u suprotnome rješenje o prijmu poništiti.

Za kandidate koji ispunjavaju formalne uvjete provest će se prethodna provjera znanja i sposobnosti, pisanim testiranjem i intervjuom.

Ako kandidat ne pristupi provjeri, smatra se da je povukao prijavu na oglas.

Na web-stanici [www.obrovac.hr](http://www.obrovac.hr) uz ovaj oglas objavit će se i opis poslova te podaci o plaći radnog mjesta koje se popunjava, kao i podaci o načinu obavljanja prethodne provjere znanja i sposobnosti kandidata i iz kojeg područja, te pravni i drugi izvori za pripremanje kandidata za tu provjeru.

Na navedenoj web-stanici bit će objavljeno vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Prijave na oglas podnose se na adresu Grad Obrovac, Povjerenstvo za provedbu oglasa, Trg dr. F. Tuđmana 1, 23450 Obrovac, u roku od 8 dana od dana objave ovog oglasa.

O rezultatima oglasa kandidati će biti obaviješteni u zakonskom roku.

GRAD OBROVAC